2022.1.13.
HU
Az Európai Unió Hivatalos Lapja
L 8/127
(7)
Az Egyesült Királyság továbbá a magas patogenitású madárinfluenza baromfifélék körében való kitörésének újabb eseteiről értesítette a Bizottságot.
A betegség Middleton-in-Teesdale (Durham kerület, Durham megye, Anglia) közelében, Pocklington (East Yorkshire kerület, East Riding of Yorkshire megye, Anglia) közelében és Alford (East Lindsey kerület, Lincolnshire megye, Anglia) közelében tört ki, és megjelenését 2021. december 15-én laboratóriumi vizsgálattal (RT-PCR) megerősítették.
(8)
Emellett az Egyesült Királyság a magas patogenitású madárinfluenza baromfifélék körében való kitörésének újabb eseteiről értesítette a Bizottságot.
A betegség Market Bosworth (Hinckley & Bosworth kerület, Leicestershire megye, Anglia) közelében, és Wem (North Shropshire választókerület, Shropshire megye, Anglia) közelében tört ki, és megjelenését 2021. december 16-án laboratóriumi vizsgálattal (RT-PCR) megerősítették.
(9)
Az Egyesült Királyság a magas patogenitású madárinfluenza baromfifélék körében való kitörésének újabb eseteiről is értesítette a Bizottságot.
A betegség Alford (East Lindsey kerület, Lincolnshire megye, Anglia) közelében és Thirsk (Hambleton kerület, North Yorkshire megye, Anglia) közelében tört ki, és megjelenését 2021. december 17-én laboratóriumi vizsgálattal (RT-PCR) megerősítették.
(10)
Az Egyesült Királyság ezenkívül a magas patogenitású madárinfluenza baromfifélék körében való kitörésének újabb eseteiről értesítette a Bizottságot.
A betegség Alford (East Lindsey kerület, Lincolnshire megye, Anglia) közelében és Helsby (Cheshire West & Chester egységes hatóság, Cheshire megye, Anglia) közelében tört ki, és megjelenését 2021. december 19-én laboratóriumi vizsgálattal (RT-PCR) megerősítették.
(11)
Az Egyesült Királyság továbbá a magas patogenitású madárinfluenza baromfifélék körében való kitörésének újabb esetéről értesítette a Bizottságot.
A betegség Helsby (Cheshire West & Chester egységes hatóság, Cheshire megye, Anglia) közelében tört ki, és megjelenését 2021. december 23-án laboratóriumi vizsgálattal (RT-PCR) megerősítették.
(12)
Az Egyesült Királyság állategészségügyi hatóságai 10 km-es ellenőrzési övezetet hoztak létre az érintett létesítmények körül, és az érintett állományok felszámolására irányuló intézkedéseket hajtottak végre a magas patogenitású madárinfluenza megfékezése és terjedésének korlátozása céljából.
(13)
Az Egyesült Királyság információkat nyújtott be a Bizottságnak a területén tapasztalható járványügyi helyzetről és a magas patogenitású madárinfluenza további terjedésének megelőzése érdekében hozott intézkedésekről.
A Bizottság megvizsgálta ezeket az információkat.
E vizsgálat alapján a továbbiakban nem engedélyezhető az azokról a területekről származó baromfit, baromfi-szaporítóanyagokat, valamint baromfi és szárnyas vadak friss húsát tartalmazó szállítmányok Unióba történő beléptetése, amely területeken az Egyesült Királyság állategészségügyi hatóságai a közelmúltban kitört magas patogenitású madárinfluenza miatt korlátozásokat vezettek be.
(14)
Az (EU) 2021/404 végrehajtási rendelet V. és XIV. mellékletét ezért ennek megfelelően módosítani kell.
(15)
Az Egyesült Királyságban jelenleg uralkodó, a magas patogenitású madárinfluenzával kapcsolatos járványügyi helyzetre figyelemmel az (EU) 2021/404 végrehajtási rendeletben e rendelet útján végrehajtott módosításoknak sürgősen hatályba kell lépniük.
(16)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A RENDELETET:
1. cikk Az (EU) 2021/404 végrehajtási rendelet V. és XIV. melléklete e rendelet mellékletének megfelelően módosul.
2. cikk Ez a rendelet az Európai Unió Hivatalos Lapjában való kihirdetését követő napon lép hatályba.